als_Latn dik_Latn sag_Latn
Tom Thibodeau nuk është më trajner i Chicago Bulls. Skuadra nga Illinois njoftoi shkarkimin e 57-vjeçarit, edhe pse Bullsat kanë arritur në playoff për sezone radhazi nën drejtimin e tij. Në këtë të fundit, Chicago u eliminua nga Cleveland Cavaliers në gjysmëfinalet e Konferencës së Lindjes, por kaq nuk ka mjaftuar për drejtuesit e skuadrës, të cilët e arsyetuan shkarkimin e trajnerit si të nevojshëm për një ndryshim. Thibodeau, të cilit i mbeteshin edhe 2 vjet në kontratë me pagë 9 milionë dollarë, u shpall trajneri i vitit për sezonin 2010-2011, ndërsa shquhet për ndërtimin e skuadrave me karakter mbrojtës, por që shkëlqejnë edhe në sulm. Fërkimet kishin nisur kohë më parë, por pakënaqësia e drejtuesve ndaj tij siç shkruajnë mediat amerikane, arriti kulmin, pasi Chicago nuk arriti të mposhtë ekipin e Cleveland në playoff, edhe pse kundërshtarët vuanin nga mungesat e shumta. Gjithsesi, pavarësisht pakënaqësive ndaj trajnerit, menaxheri i përgjithshëm Gar Forman u tregua i kujdesshëm me fjalët kur tha se Tom Thibodeau ishte i duhuri kur u emërua në 2010-ën, skuadra arriti disa suksese me të, por tani është koha për një ndryshim në drejtim, në mënyrë që Chicago Bulls të përmirësohet edhe më shumë në vazhdim.
Artikuj tË ngjashËm
03/05/2017
07/05/2016
12/01/2017
04/11/2016
10/11/2015
26/05/2015
als_Latn als_Latn unk unk unk unk unk unk